સુરતના બિલ્ડર શૈલેષ ભટ્ટનું અપહરણ કરીને 12 કરોડના બિટકોઇન પડાવીને 32 કરોડ રૂપિયાના હવાલા પાડવાના મામલે અમદાવાદ ક્રાઇમ બ્રાન્ચને આખરે મોટી સફળતા મળી છે. છેલ્લાં પાચેક માસથી ગુજરાત પોલીસ સાથે સંતાકૂકડી રમતા અમેરલીના પૂર્વ ધારાસભ્ય નલિન કોટડિયા મહારાષ્ટ્રના ધુલિયાથી ઝડપાતા પોલીસે રાહતનો દમ લીધો છે.ઉલ્લેખનીય છે કે, સીઆઈડી ક્રાઇમે પૂર્વ ધારાસભ્ય નલિન કોટડિયા સામે સીઆરપીસની કલમ 70નું વોરન્ટ લઈને દેશભરની પોલીસ અને એરપોર્ટ સત્તાવાળાઓને જાણ કરી હતી.બાદ કોટડિયાને સીઆરપીસીની કલમ 82 મુજબ ભાગેડુ જાહેર કરવામાં આવ્યા હતા.